ชาวต่างชาติและนักท่องเที่ยวตกค้าง เนื่องจากสายการบินงดเที่ยวบิน ต่างมายื่นขอต่อวีซ่าแน่นศูนย์ราชการฯ หลังรัฐบาลเตรียมบังคับใช้ พ.ร.ก.ฉุกเฉิน วันพรุ่งนี้
ชาวต่างชาติและนักท่องเที่ยวตกค้าง เนื่องจากสายการบินงดเที่ยวบิน ต่างมายื่นขอต่อวีซ่าแน่นศูนย์ราชการฯ หลังรัฐบาลเตรียมบังคับใช้ พ.ร.ก.ฉุกเฉิน วันพรุ่งนี้บรรยากาศที่บริเวณกองบังคับการตรวจคนเข้าเมือง 1 มีชาวต่างชาติซึ่งได้รับอนุญาตให้อยู่ในราชอาณาจักรเป็นการชั่วคราวแล้ว เดินทางมายื่นเอกสาร เพื่อรายงานตัวกันเป็นจำนวนมากหลังจากทราบข่าวว่า รัฐบาลประกาศใช้ พ.ร.ก.ฉุกเฉิน มีผลวันที่ 26 มีนาคมนี้ จึงทำให้วันนี้มีชาวต่างชาติต่างมามาขอต่อวีซ่า และรายงานตัวเพิ่มมากขึ้น ประกอบกับตำรวจตรวจคนเข้าเมืองเริ่มใช้มาตรการรักษาระยะห่างระหว่างบุคคลไปเมื่อวานนี้ ทำให้การบริการล่าช้า บางส่วนจึงมาดำเนินการในวันนี้ ประกอบกับหลายประเทศ ประกาศระงับการเดินทางเข้า-ออก ทำให้สายการบินจำนวนมากยกเลิกเที่ยวบิน ทำให้มีนักท่องเที่ยวตกค้างอยู่ในราชอาณาจักร ไม่สามารถเดินทางกลับได้ ต้องมายื่นขออนุญาตเพื่ออยู่ต่อ ซึ่งทุกกรณี จะต้องมีหนังสือรับรองจากสถานทูตในประเทศไทยมายื่นประกอบการขออยู่ต่อทุกรายอย่างไรก็ตาม จากการที่มีคนมาติดต่อกองบังคับการตรวจคนเข้าเมือง 1 จำนวนมาก ทำให้ต้องต่อแถวยาวออกมาถึงบริเวณด้านนอกสำนักงาน ล้นไปถึงลานอเนกประสงค์ ที่ปกติจะใช้เป็นที่จัดกิจกรรมและจำหน่ายสินค้า แต่ยกเลิกการจัด เพื่อป้องกันการแพร่ระบาดของโรคโควิด -19 ทำให้ตำรวจตรวจคนเข้าเมือง สามารถใช้พื้นที่จัดโต๊ะให้บริการประชาชนได้มากขึ้น